Downloaded from YTS.MX
Official YIFY movies site: YTS.MX
STACY CUKRÁSZDÁJA
Volt egyszer egy chicagói cukrász.
Boldog karácsonyt!
Ez én volnék, Stacy,
aki hasonlít Margaretre, Montenaro hercegnőjére.
Én, Stacy karácsonykor hozzámentem a sármos Edward herceghez,
míg Margaretet a legjobb barátom, Kevin vette el,
mielőtt Montenaro királynőjévé koronázták volna,
ami majdnem meg sem történt,
mert a kuzinja, Fiona, aki mindkettőnkre hasonlít,
és mindig teszi az agyát…
Maggie Moo!
…úgy tett, mintha ő lenne, hogy megkaparintsa a trónt.
Szerencsére Fionát elkapták, és többévnyi közmunkára ítélték.
Szerintem börtönben a helye, de Margaret megvédte, mert családtag.
Lehet ennél eseménydúsabb egy karácsony?
Nos, talán igen.
Mert idén egy nemzetközi karácsonyi fesztivál
társelnöke vagyok Margarettel,
aki gyakorlatilag a legjobb barátom a világon.
És az alkalom tiszteletére
a Vatikán kölcsönadta nekünk a béke csillagát,
egy felbecsülhetetlen értékű ereklyét, amely egykor Szent Miklósé volt.
A csillagot őrizni fogják,
míg a karácsonyesti fénygyújtási ceremónián
fel nem kerül egy hatalmas fa tetejére.
Ez pedig Amoah bíboros, a Vatikán különleges küldötte.
Ez óriási!
Hihetetlen, nem?
Ez káprázatos.
Úgy érzem, történelmet írunk.
Mert így is van.
Királyi felség, őméltósága,
hadd mutassam be önöknek a béke csillagát!
MONTENARÓI KIRÁLYI PALOTA
Senki sem kap pénzt. Jótékonysági célú az egész.
Igen, volt egy lemondás,
ezért van egy utolsó meghallgatás a megüresedett helyre.
Rendben!
Stacyvel magunk intézzük a részleteket, szóval ott leszünk.
Köszönöm, hogy megnézte. Viszhall!
- Ez az utolsó hívás, amit felvettem. - Nekem is.
Kivéve ezt. Szia, Liv!
- Boldog karácsonyt! - Boldog karácsonyt!
Hiányzol, drágám. Hogy mentek a vizsgák?
Szívás volt.
Ne érts félre, imádom a balettakadémiát,
de a sulirésze nagyon kemény.
Biztos megbirkózol vele.
Elindultál már a reptérre?
Ezért hívtalak. A JFK az időjárás miatt bezárt.
A kísérő szerint a Bradley-ről indulunk.
Szólj, ha van hír!
Szeretlek!
Én még jobban!
Jobban alszom, ha tudom, hogy itt van.
Igen. Én is.
Gyere ide!
Remek, felség.
Margarettel imádunk együtt dolgozni.
Igen, biztosan lesz még ilyen.
Csak most épp nagyon sok a dolgunk.
Szívesen látnánk a corgikat is.
- Igen, a szavamon foghat. - És boldog karácsonyt!
- Köszönöm. - Viszhall!
Nos, ez így együtt 11 nagykövet,
9 miniszterelnök, 7 király, 4 királynő, egy pengliai küldöttség és…
Egy csíz a csupasz körtefán?
Valami olyasmi.
Örülök, hogy itt vagy, és segítesz a véghajrában.
Remek csapat vagyunk, nem? Akárcsak a jó öreg chicagói Red Sox.
White Sox.
Az összes zokninevű csapat.
Most jöjjön el a karácsony
És a boldog új év !
- Bravó! - Csodás!
- Köszönöm szépen. - Erre, hölgyeim és uraim!
Mehetnének a jódliművész után.
Tényleg kell ide jódli?
Ne sértsük meg a svájci nagykövetet!
És senki mást se!
Úgy van.
Sajnálom, hogy félbeszakítom, felség,
de felmerült egy kis gond.
Ő Moretti felügyelő, a rendőrség főfelügyelője.
A rendőrség? Ez komolyan hangzik.
Attól tartok, az, felség.
A béke csillaga eltűnt.
Ez nem lehet igaz.
Nem őrzik a múzeum széfjeit éjjel-nappal?
Az őröket bedrogozták.
Klórmetazinnyomokat találtunk
az iroda szellőzőrendszerében.
Biztos készült biztonsági felvétel.
A merevlemezeket letörölték.
Aki ezt tette, felkészülten jött.
Értesítettük az Interpolt, de bizonyíték nélkül kevés nyom van.
Ígérje meg, hogy visszaszerzi a ceremóniára!
Az olyan ígéret lenne, mint a pitetészta.
Hamar megvan, de nagyon törékeny.
Ó, jaj!
Szeretnénk bizalmasan kezelni a nyomozást, amíg nem tudunk többet.
Értesítsük a bíborost?
Mivel lehetséges, hogy a tettes a Vatikán biztonsági szolgálatának tagja,
az Interpol kérésére még nem vonjuk be őket.
Megteszünk minden tőlünk telhetőt.
Köszönöm, felügyelő.
Szent Miklós ereklyéje.
Ez kapitális nemzetközi botrány.
Próbáljunk meg nyugodtak maradni, oké?
Igen, persze. Nyugalom!
- Teljes mértékben együttérzek veled. - Köszönöm.
De amikor a koronaékszereit ellopták,
a nagyapám majdnem elvesztette a trónt.
Ezzel nem segítesz.
Az ékszereket végül visszaszerezték.
Csak pár részletet.
Egy-egy rubint, zafírt és gyémántot.
Haver! Ne csináld már!
Valamit csak tehetünk.
A rendőrség dolgozik az ügyön.
Nincs sok nyomravezető jel.
Várjunk! Ha nincs nyom, ami alapján el tudnak indulni,
nekünk kell kitalálnunk valamit, amire ők nem gondoltak.
Mire gondolsz?
Kell valaki, aki olyan információkkal rendelkezik,
amikkel a rendőrség nem.
Aki kapcsolatban áll a feketepiaccal,
és nem ártana, ha egy kicsit korrupt hajlamú lenne.
Kicsit korrupt?
Igen, pontosan.
Olyasvalakire van szükségünk, aki bűnözőként gondolkodik,
aki soha nem veszi figyelembe a következményeket,
és egyáltalán nem fél a szabályok megszegésétől.
Ismerünk ilyet?
- Fiona! - Fiona!
Ha valaki ismeri a dolgok illegális oldalát, az a kuzinom.
Azt meghiszem.
Várjunk, tisztázzunk valamit!
Azt a nőt bíznád meg a feladattal, aki a társai segítségével
neked adta ki magát, hogy ő kapja a koronát?
Nem került börtönbe?
Fiona a közmunkaszolgálatát tölti
a Szent Mihály Zárdában.
Mielőtt mindez történt, arra gondoltam, hogy meghívom karácsonyra.
Tényleg?
Mindig sajnáltam amiatt,
hogy bentlakásos sulikban nőtt fel, és magára volt hagyva.
Szerintem ez az év a zárdában jót tett neki.
Azért angyal nem lett.
Nézd, nem bízom Fionában,
de a Szent Mihály Zárda kevesebb mint egy óra innen,
és a rendőrség tanácstalan.
Felelőtlenség lenne itt ülni és semmit nem tenni.
Mit veszíthetünk?
Bármit, ami nincs odaszögezve valamihez…
de nekem sincs jobb ötletem.
Kev!
Szerzek szögeket.
SZENT MIHÁLY ZÁRDA ÉS ÁRVAHÁZ
Kimaradt egy rész.
Hol?
A könyvtárban.
Tudja, ahol a könyvek vannak.
Eljött a szünetem ideje.
Tényleg emlékeztetnem kell, Fiona Pembroke,
hogy még mindig tartozik 12 042 óra közmunkával?
Már csak 12 041.
Bárhogy is legyen, a főtisztelendő anya látni akarja az irodájában.
Most!
Barbár egy bánásmód!
A nővérek és én nagyon örülünk,
hogy Ms. Pembroke önökkel tölti a karácsonyt.
Ő az egyetlen élő családtagom.
És persze az édesanyja, de a nagynénémet évek óta nem láttam.
Remélem, Fiona nem okozott túl sok gondot.
Nos, kedvesem, mindannyian Isten gyermekei vagyunk.
Maggie Moo!
Micsoda pompás meglepetés!
Jól nézel ki.
Mi szél hozott téged az én kis privát purgatóriumomba?
Gondoltam… jó lenne, ha együtt ünnepelnénk.
Felmosnom vagy porolnom kell?
A vendégünk leszel.
Némi imádság és mérlegelés után
azt mondtam őfelségének, hogy a karácsonyra való tekintettel
némileg eltekinthetünk a szabályoktól.
Amennyiben megígéri, hogy december 26-ig visszatér.
A fegyelmi bizottság meghallgatást tart aznap,
amelyen jelen kell lennie.
Ígérjük, hogy időben visszahozzuk, főtisztelendő anya.
Szavamat adom.
Ez esetben semmi akadálya,
hogy Ms. Pembroke a palotában töltse az ünnepeket.
Hát ez nagyon baró!
Köszönöm, felügyelő.
Rendben, majd tájékoztasson!
Van bármi hír?
Elindultak egy nyomon, de nem jött össze.
Jól jönne most valami jó hír.
Semmi gond, királyi kockahas! Megérkezett a jó hír.
Különleges szállítmány!
Óvatosan bánjatok vele!
Reggie és Mindy? Ugye csak viccelsz?
Fiona hajlandó segíteni, de azt mondta, szüksége van a csapatára.
Nem börtönben voltak ők is?
De igen, de megmozgattam pár szálat.
Jó dolog királynőnek lenni.
Hogy van az én legcukibb uncsisógorom?
Kösz, egész jól.
Remélem, fátylat boríthatunk a tavalyi karácsonyi csereberére.
- Cserebere? - Igen.
Elraboltatok!
Oké. Még nincs túl rajta.
Csípős a hangulat!
Mi lenne, ha Mrs. Donatelli megmutatná a szobáitokat?
Erre tessék!
Miaú!
Nos, igen.
Neked is miaú!
- Semmi tisztelet. - Ugyan.
Hírből sem ismeri.
Lekéstem a reggelit?
Csak egy órával… vagy hárommal.
Segáz. Amúgy se tudok enni.
Hé!
De van egy jó hírem. Kapcsolatba léptem egy kollégával,
aki segíthet megtalálni az eltűnt kincsünket.
Van esetleg neve is?
Nem árulnám el, amíg nem egyeztünk meg, de igazi nagykutya a pasi.
Mármint… a fickó egy kutya?
Befolyásos a szakmájában. Így mondják.
Ja, tényleg!
Fogadok, hogy az a barcelonai gróf az.
Nem, ő inkább róka.
Mindig olyan sunyin néz.
Mert üvegszeme van, te idióta.
Kell egy kocsi,
mondjuk Ferrari, az megy a Manolo cipőmhöz.
Frank örömmel lesz a sofőröd.
Nem bízol bennem, hercegmuci?
De nem ám!
Bonnie és Clyde pedig itt maradnak,
hogy mindenképp visszagyere.
Itt? Mit csináljunk itt egész nap?
Például visszaadhatnád az ezüstholmikat.
Reggie!
Mi van?
Édes istenem!
Nézze, úrnőm! Nem célom pimaszkodni,
de ha 20 percen belül nincs idekint,
szigorú parancsom van rá, hogy bejöjjek, és kihozzam.
Diktátor!
Ne feledje, 20 perc!
Semmit sem változtál.
Azt mondják.
Jól nézel ki, Peter.
Te is, Pemmie.
A nevem Pembroke.
Nekem mindig Pemmie leszel.
Szóval… mikor is volt,
hogy faképnél hagytál azon a tavaszi estén Barbadoson?
Ugyan már!
Barátként mindig is jobbak voltunk. Minden más csak bonyodalom volt.
Ez egy érdekes megfogalmazás.
Beszéltem Biancával.
Anya mindig is kedvelt téged, pelenkás korunk óta.
Azt mondta, sose hívod vissza.
Nincs mit mondanom neki.
Ugyan már, Pemmie! Karácsony van.
Légy megértőbb anyukáddal!
Ha jól emlékszem, te apáddal nem beszéltél.
Igen. Úgy van.
De tavaly karácsonykor, két nappal a halála előtt meglátogattam.
És jó, hogy megtettem.
Most, hogy megvolt a nosztalgiázás, rátérhetnénk a bizniszre?
A béke csillaga.
Arra kérsz, segítsek visszaszerezni.
A kérdés az, hogy miért olyan fontos ez neked.
Nos, a kuzinomnak fontos.
Csúnyán bántam vele,
szóval úgy gondoltam, jóváteszem.
Ja, hallottam a csínyedről.
Nos, segítesz a kalandos múltunk ellenére?
Erre tudod a választ.
Történjék bármi, legyünk bárhol!
Hadd mutassam meg, mit találtam!
Jössz?
BIZTONSÁGI SZOLGÁLAT FELOLDÁS
És voilà! Az Interpol-ügy aktája.
Interpol? Azt hittem, otthagytad őket.
De még emlékszem, hogy működnek a tűzfalaik.
E szerint a jelentés szerint nincs gyanúsított,
de az érdekes dolog az,
hogy klórmetazint használtak az őrök elkábítására.
És az mitől olyan érdekes?
Az Interpol úgy véli, hogy a feketepiacot egyetlen ázsiai forgalmazó szolgálja ki.
Ami igaz is,
leszámítva egy rossz hírű genfi gyógyszerészt,
aki munkaidőn kívül
a raktárában seftel a Place du Port-on.
Szerencsénkre
a folyóparton vannak biztonsági kamerák.
Az elmúlt három nap felvételeit átnézve ezt találtam.
Ez itt Itai Krauss.
Ismerem őt?
Közvetve.
Egy régi barátodnak dolgozik.
Hunter Cunardnak,
a milliárdos szállodamágnásnak.
És ő minek lopná el a béke csillagát?
Kevesen tudják, hogy Hunter titkos rögeszméje
az olyan értéktárgyak gyűjtése, amik nem eladók.
Festmények, régiségek, ékszerek. Szereti a lehetetlen kihívásokat.
A segítsége felbecsülhetetlen, Mr. Maxwell.
A rendőrség hálás lesz az információért.
Maggie, ne hülyéskedj! Nem mehetsz a rendőrségre.
Miért nem?
Hunternek mindenhol vannak barátai.
Egy rossz szó a rossz embernek, és a csillagnak annyi.
Akkor mit tegyünk?
Egyetlen dolgot tehetnek.
Visszalopják.
Hogyan?
Hunter minden karácsonykor exkluzív estet rendez a birtokán.
Idén ez most szombatra esik.
Feltételezem, a biztonság nagyon szigorú lesz.
Az lesz, de az emberek jönnek-mennek majd.
Pincérek, dekoratőrök, vendégek, ez pedig tökéletes lehetőséget kínál.
Annyi a dolgunk, hogy lekössük Huntert,
aki szerencsénkre régebben nagyon odavolt Fionáért.
Szóval ez a rossszfiú rád volt kattanva?
Volt egy forró kalandunk, de sosem volt az esetem.
Mikor beszéltél utoljára Mr. Cunarddal?
Pár éve. Azóta mindketten továbbléptünk.
De ha több év telt el, miért hívna meg a partira?
Hunter minden reggel nyolckor
a könyvtár mögött sétáltatja a kutyáját, ha esik, ha fúj.
Fiona is így fog tenni.
Biztos vagyok benne, hogy ha véletlenül összefutnak,
kibűvöl belőle egy meghívót.
És honnan szerez kutyát?
Kerítek egy kutyulit.
Véletlenül nem ön az a Peter Maxwell, aki az Interpolnál dolgozott, aztán…
megvádolták egy nagyszabású gyémántlopással?
A vádat ejtették, de az eset bemocskolta a hírnevemet,
így felmondtam, és saját biztonsági céget alapítottam,
ami elég jövedelmezőnek bizonyult.
Mennyi a nyomravezetői díja?
- Nem kérek pénzt. - Miért nem?
Mondjuk úgy… hogy megvannak rá az okaim!
Ez nem kutya. Ez egy nyomorult jeti.
Pugsley egy öleb. Csak tudni kell bánni vele.
Azt tudom, veled hogy bánok majd, ha letörik a sarkam.
Felhívnám rá a figyelmedet, hogy Hunter megérkezett.
- Pontos tartózkodási hely? - Felétek tart.
Hű, de menő!
Száz méteren belül találkoztok.
Kiszednéd az orrodat a bokorból?
A kávéspultnál van.
Neked meg mi bajod van?
Nekem aztán semmi.
Nem neked.
- Nem! Nem! - Pugsley!
Ezt azonnal hagyd abba! Te csibész! Rossz kutyus! Állj!
Kutya! Jaj, ne!
Ostoba állat!
A körmöm!
Letört a körmöm!
- Honnan szerezted, egy lovastanyáról? - Vigyáznál a szádra?
Törpeuszkárt nem találtál?
Mert az uszkárok fákon nőnek.
Azt mondta, az uszkárok fákon nőnek, te zseni?
Nézd, egy uszkárfa! Szedjünk le egy szép fehéret!
- Beszélhetnénk a B tervről? - Van B terv!
Peternek mindig van.
Hunter legújabb butikhotelje ma este mutatja be a karácsonyi dekort.
Négykor lesz egy vezetett túra.
Talán kicsit nehéz lesz felkelteni a figyelmét,
de neked biztos nem jelent gondot,
ha egy kicsit felfrissülsz.
Hogy mondtad?
Jól áll a mocsok, Pemmie, de ez kicsit sok.
Gyere ide!
Nem szívesen szólok közbe,
de ha négyre oda kell érnünk, húzzunk bele!
Kell 20 perc, hogy hidratáljak.
Ti nem mentek sehova.
- Mi? - Mi van?
Hadd ne magyarázzam meg azok után, ami történt!
Én nem csináltam semmit!
- Most rám is dühös. - Az nem az én hibám.
- Persze hogy az. - Nem az.
- De igen. - De nem.
De igen!
- Szia! - Szia! Te vagy az!
- Jó, hogy eljöttél! - Kösz!
- Készülj fel! - Igenis!
Gyere!
Szerintem rendben van.
Csak ne feledje, ötig végeznie kell, vagy kirúgom.
Igen, Mr. Cunard.
Úton van.
Kész vagy?
Abszolút.
Jöhet a karácsonyi móka!
- Üdv a Mikulás műhelyében! - Köszönöm.
- Remélem, idén jó kislány voltál. - Nem én!
Mondjátok, hogy girland!
Girland!
És te jó kisfiú voltál?
Fiona Pembroke!
Hunter!
Hát te meg mit keresel itt?
Én ugyanezt kérdezhetném tőled.
Az idősebbé az elsőbbség.
Ez az én hotelem.
- Viccelsz? - De nem ám.
Most te jössz.
A bár karácsonyi nyalókás Martinije ellenállhatatlan.
Akkor mire várunk?
Mi újság van veled? Leköt az örökséged elköltése?
Többé-kevésbé. Elég unalmas az életem.
Mi van a kis patkánnyal, akivel annak idején jártál?
Valami Peter.
Peter Maxwell.
Ah, az a kis nyomorult.
Eléggé bele voltál gabalyodva.
Én nem gabalyodok bele senkibe.
Az már biztos.
Ha érzelgős lennék, azt mondanám, összetörted a szívem.
Nem semmi páros vagyunk, ugye?
Egy fából faragtak minket.
Ezért mindketten tudjuk, hogy nem csak a Martini miatt vagy itt.
Elmondod a véletlenszerű találkozásunk valódi okát?
Rendben.
Igaz, hogy megörököltem apa vagyonát.
Az is igaz, hogy nagyon kevés maradt belőle.
Tehát alamizsnáért jöttél.
Nem. Nem alamizsnáért. Lenne egy ajánlatom.
Miféle ajánlat?
A Pembroke-birtok igazán bájos butikhotel lenne.
Komolyan eladnád?
Halál komolyan.
De a birtok generációk óta a családodban van.
Hát, ha nem érdekel…
Ülj…
vissza!
Nem mondtam, hogy nem érdekel.
Beszéljünk erről szilveszter után, jó? Addig borzasztó sok dolgom van.
Rendben.
Szilveszter után.
Ciao!
Fiona!
Szombaton lesz nálam egy kis ünnepi parti.
Koktél hatkor, vacsora nyolckor, ha esetleg belefér az idődbe.
Lesz karácsonyi nyalókás Martini?
Bármi, ami a szíved vágya.
Fincsi! Akkor szombaton találkozunk.
És tartozol nekem egy tangóval.
Jó éjt, Ms. Pembroke!
Nos?
Kockáztattál, de kifizetődött.
Ez minden, amit mondani tudsz?
Ha Hunter nem lenne érted úgy oda,
levágta volna, hogy blöffölsz, és most pácban lennénk.
Féltékeny vagy.
Nem vagyok féltékeny.
De, abszolút féltékeny vagy.
Akarod, hogy féltékeny legyek?
Ne légy nevetséges!
Mert az azt jelentené, hogy van köztünk valami.
- És ugye nincs köztünk semmi. - Az égvilágon semmi.
- Abszolút semmi. - Még annyi se.
BEJÖVŐ HÍVÁS ANYA
Megint anya hív.
Legalább köszönj neki!
Csak ennyit akar.
Azt mondtad, együtt karácsonyozunk.
Tudom, drágám, de valami közbejött.
Olyan jól fogsz szórakozni itt, a Manderstonban!
Nézd, Peter is itt marad!
Akkor meg is oldódott a gond.
Ne menj el!
Fiona, drágám! Fiona, fel a fejjel!
Anya siet, hogy elérje a repülőt.
Ezt neked csináltam.
Milyen bájos!
Ciao, bella! Puszi!
Ez Hunter Cunard montenarói birtokának 3D alaprajza.
Hunter irodája egy külön szárnyban van, méghozzá itt.
A szomszédos galériában tartja a műkincsgyűjteményét.
A bejárati ajtón hatjegyű biztonsági kóddal jutunk be.
És ha bejutottak a galériába?
A vitrint lézeres mozgásérzékelők hálója övezi.
- Hatástalanítani kell. - Stipi-stopi lézer!
Hajlékony vagyok.
Ahhoz háromfős csapat kell.
És azután?
Ez itt a belső kamerarendszer látótere.
Egyikünk átprogramozza a kamerarendszert,
míg a másik kettő betör a galériába, és ellopja a béke csillagát.
Olyan lesz, mintha a Fort Knoxba törnénk be.
Nincs sok időnk gyakorolni.
Tökéletesen kell mennie, különben elkapnak.
És akkor mi lesz?
Nos, Hunter nem jelentheti a rendőrségnek,
hogy eltűnt valami, amit ő lopott el.
Ilyen helyzetekben
tesz róla, hogy a probléma megsemmisüljön.
Örökre.
Elfelejtettük a legnagyobb problémát.
Mégpedig?
Nincs mit felvennem.
Azt még nem említetted, hogy mit kapsz ezért a kis szívességért.
Azt, Reggie, hogy a karácsonyt Maggie-vel tölthetem a palotában.
Az igazság az, hogy tényleg tartozunk neki.
Lehet, de ez nem magyarázza meg Peter Maxwellt.
Kettőtökkel ellentétben
Peter igazán ért a biztonsági rendszerek kijátszásához.
A te biztonsági rendszereden is túljutott?
Mi van?
Valld be, Fif! Pillangók repkednek a gyomrodban.
Az már nagyon régen volt.
Nem. Reggie-nek igaza van.
Látok itt egy kis flörtölést.
Egy kis etyepetye, egy kis huzivoni.
- Tűnés! - Ne már, Fif!
Ennél azért többet érdemlünk!
Kifelé!
Jól van! Ne húzd fel magad!
Hiányzik az anyukád, ugye?
Szerintem már nem szeret engem.
Persze hogy szeret.
Akkor miért hagy egyedül karácsonykor?
Én itt vagyok, és mindig barátok leszünk.
Gyere ide!
Látod azt ott fent?
Bárhol is légy,
csak fel kell nézned a Sarkcsillagra,
és sosem leszel egyedül,
mert tudni fogod, hogy bárhol is leszek, én is felnézek rá.
- Megígéred? - Esküszöm!
Történjék bármi?
Legyünk bárhol!
- Nem tudnád cipelni… - Tudom… rossz a térdem.
Csak szólok.
Ha egy kicsit…
Kész!
Ez a mozgásérzékelő rendszer hozzávetőleges helyzete
Hunter galériájában.
Indulás!
Innentől trükkös a téma.
Értem. Kell egy másik ember, aki átdob azon a magas nyalábon.
Pontosan.
Csak így juthatok át a vezérlőpulthoz.
Nos, nem véletlenül gumiember a becenevem.
Ez az!
Édes istenem!
Sztornó!
Csak még egyszer, jó?
Figyelj és tanulj!
Kész.
Te jössz, Reggie.
Rendben.
Nem.
„Találkozunk odakint?”
Bonsoir, Peter!
Indulhatunk?
Várd ki a végét!
- Egy ügyfelem kölcsönadta ma estére. - Tisztára, mint James Bond!
Gyere, Pemmie! Akár a régi szép időkben.
Mi az?
Fiona és Peter. Annyira édesek együtt!
Remélem, észak felé tartanak.
Miért?
Délről vihar közeleg. A repteret több mint egy órája bezárták.
Olivia!
Most írt. Átirányították őket Brüsszelbe.
Gondoltam, meglepem, és kimegyek elé.
- És mikor érnétek vissza? - Nyolc óra autóút.
Ha reggel indulok, ott leszek, mire a gép leszáll.
Szóval csak egy, maximum másfél nap lesz.
Nem lesz gond.
De neked biztos nem gond?
Mármint ezzel a hercehurcával.
Egész délelőtt találkozókon leszek,
aztán tea Amoah bíborossal, szóval nem sokról maradsz le.
De te hiányozni fogsz.
Nekem már most hiányzol.
Hová megyünk? Az Északi-sarkra?
Majdnem. Mindjárt ott vagyunk.
Válassz! Mit csináljunk?
Úgy tűnik, a Mikulás manói túl sok fagyöngyöt szívtak.
Van egy ötletem.
Mondd, hogy pia is van benne!
Találgass még!
Huncutságokat akarsz firkálni a hóemberekre.
Korcsolyázzunk!
Ugye viccelsz?
Tudom, hogy akarod.
Csak szeretnéd.
Gyerünk! Jó móka lesz.
Neked.
Mit gondolsz a jegesmedvékről?
Erről senki sem tudhat.
A kettőnk titka lesz.
Tényleg az unokatestvéreddel töltöd a karácsonyt?
Nos, inkább Maggie-vel, mint a Fájdalmas Szűzanyával.
Pemmie, nem baj, ha beismered, hogy vannak érzéseid mások iránt.
Nyálas lettél, mióta utoljára láttalak.
Az ünnep szelleme.
Apropó, nyálas: szabadna egy táncra?
Eltökélt szándékod, hogy belefojts minket az ünnepi nyáltengerbe?
Gyors a felfogásod.
Ígérd meg, hogy vigyázol az úton!
Megígérem. Itthon leszek, mielőtt feleszmélnél.
Pete, öregfiú, csak a tetőn át jutunk be Hunter házába?
Igen, Reggie.
De a kijutás bonyolultabb.
A lépcsőház nem jó?
Gyerünk!
El sem hiszi, mennyire lenyűgözte őeminenciáját,
hogy ön és Stacy hercegné részt vettek
e csodás esemény megszervezésében.
A legtöbben másokkal csináltatnák, majd learatnák a babért.
Ó, nem, Stacy és én…
szeretjük magunk intézni a dolgokat.
Most is épp a logisztikai csapattal van megbeszélése,
de ha itt lenne,
elmondaná, mennyire meghatódtunk,
hogy a Vatikán elismerte a munkánkat.
Nem mindig döntöttünk bölcsen. Ó, nem.
A 16. században például
Rettentő Harrynek, Kaledónia uralkodójának adtuk
a béke csillagát.
Nagy hiba volt.
Egy tolvajcsapat majdnem ellopta a kincset.
Szurok és toll fedte a testüket,
de Harryt okolták, mert az ő őrei hibáztak.
A szegény ördögöt kiátkozták.
Jól van, kedvesem?
Csak elöntöttek az érzelmek.
Teljesen megértem.
Amikor fénybe borítják a fát, nemcsak a világ szeme lesz önökön,
hanem Istené is.
Hé!
Sosem gondoltam erre így.
Kínálhatok egy szelet fatörzstortát, bíboros úr?
Nem szabadna, de karácsony van.
Szolgálja ki magát!
Mi az ég volt ez?
A jódliművész, aki épp a ceremóniára próbál.
Kissé be van rekedve szegény pára.
Ezért kell gyakorolnia.
Az orvos szerint ficam.
Így nem tudsz felmászni egy épület oldalán.
Felügyelhetek a furgonból.
Engem aztán nem felügyelsz, haver.
Két ember kell, hogy kijátsszuk a galéria biztonsági rendszerét.
Mindy nem tud ott lenni. Ő kezeli a kamerákat.
Miért ne csinálhatná Fifi? Jól ment neki a dolog.
Fiona Hunterrel lesz.
Akkor ugyanott vagyunk. Ki kell találnunk valami mást.
De nincs idő mást kitalálni.
Ide figyelj, Betty Crocker! Nem lehetek egyszerre két helyen.
- Egy pillanat! - Drágám!
Talán mégis.
Hogy mondja, Frank?
Bocsásson meg, de magától értetődő,
hogy ha Ms. Pembroke sikeresen megszemélyesítette őfelségét,
logikus, hogy őfelsége is megszemélyesítheti Ms. Pembroke-ot.
Az teljesen kizárt.
Hallgass el!
- Szó sem lehet róla. - Persze, uram.
Csak hangosan gondolkodtam. Én bolond!
Semmi gond. Mindannyiunknak lehet rossz ötlete.
- Valóban. - Rettenetes ötlet.
De kétszer cseréltem helyet Stacyvel, és senki sem vette észre.
Helyet cserélni Ms. Pembroke-kal?
Az egészen más dolog.
De csak le kell kötnie Huntert,
míg ők betörnek a galériába.
Az egész nem tart tovább egy óránál.
Ugye csak viccelsz?
Ez nem olyan hosszú idő.
Hallgass ide!
Hunter Cunard veszélyes és bonyolult ember.
Nem, Maggie sosem tudná átverni.
Miért nem?
Nem akarlak megbántani, Moo,
de benned nincs meg az a bizonyos valami.
Hozzátok a pezsgőt, talpnyalók!
Én nem beszélek így.
Helló, királyi kockahas!
Pedig pontosan így beszélsz.
- Nem én. - De igen.
- De nem. - De igen. De tényleg.
Elég jól csinálja.
Nos, én ellenzem. Túl kockázatos.
Ha így visszaszerezzük a csillagot…
szívesen vállalom a kockázatot.
Értem.
Nos, akkor ismét eljátsszuk!
Nem, íveld a hátadat!
Még jobban!
Mindegy.
Tehát belépsz a videócsatornára,
felveszel öt másodpercet, aztán azt átküldöd a segédtápon.
- Megvan? - Értem.
Készen állsz?
Édes istenem!
És egy, kettő, három, négy.
Egy, kettő, három, négy.
Egy, kettő, három. Kezdesz belejönni.
Köszönöm.
Ringasd a csípőd!
Szerintem megvan.
Ez az! Hadd lássák, milyen…
Hunterrel öt éve találkoztunk.
Teniszezik és pólózik, ami totál unalmas,
de nem tud ellenállni a jó Martininek.
Mondtam neki, hogy eladom a birtokot.
Komolyan?
És nagyon jól tangózik.
Fel kell elevenítenem a tudásomat.
Nem feltételezem, Mr. Maxwell,
de ha szüksége van egy sofőrre, szívesen jelentkezem önkéntesnek.
Nos, ez nem mindennapi látvány.
Várjatok! Rossz a tartás.
Szabad?
Így kell.
Kérhetnék egy kis figyelmet?
Íme, Fiona Pembroke…
és Fiona Pembroke.
Mit gondoltok?
Elképesztő.
És kicsit nyugtalanító.
Pontosan tudom, hogy érez.
- Megcsinálom a hajad, ha felöltöztél. - Átöltözöm.
Szerintem ez működni fog.
- Jól van. Készítsük elő a furgont! - Igen.
Arra gondoltam, hogy ha ennek vége,
tölthetnénk együtt egy kis időt.
Peter, tudod, hogy sosem tervezek tovább az ebédnél.
Hű! Erre számíthattam volna.
Mármint mire?
Észrevetted már,
hogy valahányszor érzel valamit, eltávolodsz?
Tőlem, a családodtól, mindenkitől. Nem ez az első eset.
- Ugyan már! - Valld be, Pemmie!
Nem Hunterért hagytál el, hanem mert megijesztett,
hogy érzéseid vannak irántam.
Tényleg ezt gondolod?
Azt hiszem, nagyon fáj neked, ami gyerekkorunkban történt,
és félsz bárkit is beengedni.
Mindig van egy gép, amit el kell érned, akárcsak anyádnak.
Nem vagyok olyan, mint ő.
- Sajnálom, Fiona. Nem úgy értettem… - Dehogynem.
Mostantól maradjunk az üzletnél, jó?
Legyen úgy!
Csak az üzlet.
Kész a furgon.
Csodás!
Időbe telik eljutni Hunter birtokára.
Négyre visszaérek.
Szinkronizáljuk az óráinkat?
Legyetek készek!
Megmutatom, hogy kell. Egy gomb és egy tekerentyű.
Gyerünk! Szinkronizáljunk!
Hé, várj! Pete!
Én ülök elöl.
- Te nem ülhetsz elöl. - Miért nem?
Talán mert nem akarjuk, hogy egy besurranó tolvaj üljön elöl?
Jó, hátraülök.
Jól vagyok.
Kívánj szerencsét!
Szorítok!
Csak kösd le Huntert, és minden rendben lesz.
Drukkolunk!
Remélem, Margaret megcsinálja.
Nos, engem jól eljátszott. Emlékszel?
Az más volt.
Cunard egy bűnöző.
- Ha ez balul sül el… - Tud vigyázni magára.
Ezer bocsánat,
de a főtisztelendő anya hívott a Szent Mihályból.
Mondtam, hogy Margaret királynő elfoglalt,
de ön esetleg segíthet.
Rendben.
Jó estét, anyám!
Elnézést kérek a tolakodásért, őméltósága,
de valami fontos dolog történt,
és nagy szükségem van Margaret királynő segítségére.
Szívesen átadom neki az üzenetét.
Ez elég kényes ügy.
Tudja, a fegyelmi bizottság karácsony után vizsgálta volna felül
Ms. Pembroke ügyét,
de most kaptam egy hívást, miszerint előrehozták a meghallgatást.
A bizottság hét órakor itt lesz.
- Ma este? - Ma este.
Ragaszkodom hozzá, hogy Ms. Pembroke azonnal visszajöjjön.
Nos, nem is tudom.
Kérem!
Őméltósága, ha kiderül, hogy Ms. Pembroke nincs itt,
fejek fognak hullani, köztük az enyém is.
A bizottság börtönbüntetést javasolhat.
És nem csak neki.
Rendben. Meglátom, mit tehetek. Viszhall!
Mi a baj?
Ha Fiona nem lesz hétre a zárdában, őt és a tisztelendő anyát is lecsukják.
Fiona úton van Cunard partijára.
Nem lehet a kolostorban is.
Nem.
Nos, talán…
Tudom, mire gondolsz. És nem. Egyáltalán nem. Kizárt.
De Edward, ha Fiona nem lesz ott, minden borul.
A bizottság olyan kérdéseket fog feltenni,
amikre nem akarunk válaszolni.
Hidd el, én sem akarom ezt tenni,
de szerintem nincs más választásunk.
Akkor veled megyek.
Egy csapat vagyunk. Emlékszel?
Gyerünk, csapat!
Jó estét, hölgyem!
Hogy a fenébe tud ezekben járni?
Jaj nekem!
A határvonalon minden oké.
Első szektor, második szektor. Tiszta.
- Miért görnyedsz így? - Ezt így kell csinálni.
- Honnan tudod? - Mindenki tudja.
Hangosabban! Még nem tudja mindenki, hogy betörünk.
Szép volt.
Fogd be!
Mit gondolsz?
Egészen rémisztő.
Menjünk!
Rendben.
Tessék, kisasszony!
Fiona! Fiona Pembroke?
Nem emlékszel a spanodra?
Simon Aldoviából.
Miaú!
Ma chérie!
Úgy örülök, hogy eljöttél!
Hogy tudnék ellenállni ennek?
Szeretnéd látni a karácsonyfámat?
Alig várom, hogy lássam a fádat!
A béke csillaga.
Pont ott, ahol mondtad.
Menjünk!
Mikulás Rudolfnak. Gyere be, Rudolf! Rudolf, vetted?
Mondtam, hogy hagyjuk a fedőneveket.
- Miért? - Mert gagyik.
Hagynád, hogy koncentráljak?
Azért nem kell így beszélned.
VIDEÓFELVÉTEL
FORRÁS – SEGÉDTÁP
Mi újság?
A világon semmi.
Szóval tartod még a kapcsolatot ezzel a Peter Maxwell-lel?
Évek óta nem beszéltem azzal a csúf kis varanggyal.
Nincs nekünk valami megbeszélnivalónk?
Igen. A birtokvásárlás.
De szilárd meggyőződésem,
hogy előbb az élvezet jöjjön, aztán az üzlet.
Te csúnya fiú!
Itt várj!
Uramisten!
A kezelőnek itt kellene lennie.
Nézd meg ott!
Hogyhogy nincs több vintage pezsgő?
Tedd vissza!
- Nem tudom, mi történt. - Azért fizetem, hogy tudja.
Én csak…
Csak kifogásokat keres. Szedje a holmiját! Még ma este.
De uram, karácsony van.
„De karácsony van.”
Tűnjön a szemem elől!
Most!
Ez kellemetlenül közel volt.
A jó hír viszont az,
hogy megvan a kezelő.
Hogy a francba jár ezekben?
Gőzöm sincs.
- Jól vagy? - Nos, többé-kevésbé.
Sosem csináltam ilyet.
Nos, próbálj nyugodt lenni!
Rendben, igen. Csak nyugalom!
Oké. Gyere!
Ms. Pembroke! Végre itt van.
Nagyon elkésett.
Helyesbítek, hivatalos ember. Divatosan elkéstem.
Foglaljon helyet!
- Hölgyeim és uraim… - Ön nem…
Edward, Belgrávia hercege.
Ms. Pembroke elrabolta a feleségemet,
és arra gondoltam, ha valaki tanúskodhatna az ő nevében,
az én lennék.
De azt mondta, elrabolta a feleségét.
Igen, azt.
Ezt tette, de azóta megváltozott.
De tudja, a felszín alatt
Ms. Pembroke-nak igazán jó szíve van.
És igen, elkövetett néhány hibát,
de a megbocsátás képessége nem saját emberségünk fokmérője?
Különösen karácsonykor.
Szeretne valamit hozzáfűzni?
Minden, amit őszexisége mond, igaz.
Szörnyű hibákat követtem el.
Sőt, ha meghosszabbítja a büntetésemet,
teljesen megértem.
Igazából javaslom is.
- Nem mondja komolyan. - De.
- De nem. - De igen.
- Nem igaz. - De igen.
Nos, eleget hallottunk.
Szeretnék tanácskozni a kollégáimmal.
- Természetesen. - Ameddig csak akarnak!
LÉTREHOZÁS
A francba, nem kapcsolódik.
Próbáld a szülinapomat! December 14.
Hunterrel több mint öt éve nem vagytok együtt.
Nem emlékezhet a szülinapodra.
Bízz bennem! Mély benyomást tettem rá.
Oké.
Na tessék, itt jön.
Ez jó sokáig tartott.
Bízz bennem! Megéri a várakozást.
Boldog karácsonyt!
Nem pont ilyen karkötője van Marlborough hercegnőjének?
Hozzá illő fülbevalókkal?
Tudod, azt hiszem, fent hagytam azokat a fülbevalókat.
Felmenjünk értük?
De épp tangót játszanak.
Mindig szeretted a tangót.
Akkor táncoljunk!
Most már felmehetünk a fülbevalókért?
Olyan meleg van itt! Innom kell egy kis vizet.
Döntést hoztunk Ms. Pembroke ügyében.
Az, hogy késett a meghallgatásról,
a tekintély aggasztó figyelmen kívül hagyására utal.
A korábbi vétkei mellett
úgy tűnik, indokolt a büntetés súlyosbítása.
Ha még egy dolgot mondhatnék a fele… Ms. Pembroke-ról…
Ha megengedi, hogy befejezzem, őméltósága,
azt mondtam, indokolt,
de nem hiszem, hogy ez helyénvaló lenne.
Ms. Pembroke,
a bizottságot rendkívül lenyűgözi őszinte megbánása.
Már nem az az ember, akit korábban megismertünk.
Tényleg nem az vagyok.
A jelleméről valló tanú vallomása
és a főtisztelendő anya ajánlása alapján
a büntetése hátralévő részét ezennel eltöröljük.
Ez egy karácsonyi csoda!
Persze rettenetesen fog hiányozni.
Ó, hát persze.
Jobb, ha most megyünk is.
Igen.
Köszönöm, és persze boldog karácsonyt!
Nem tesz boldoggá, hogy segédkeztem Fiona felmentésében.
Emiatt most ne aggódjunk!
Tudod, olyan pikánsan izgalmas részt venni ebben a szélhámosságban.
Gyerünk!
Ez nem volt a tervben.
Hé! Az meg mi?
A galéria érzékelője.
Valami történik. Szerintem szól a riasztó.
- Oldd meg! - Nem tudom, mit tegyek!
- Kapcsold ki a laptopot, aztán vissza! - Ez nem így megy!
Keress rá!
Fogd!
FŐ RIASZTÓ
Várj! Leállt.
Ja, de lefüleltek! Ki kell jutnod onnan.
- Talán a zene rezgése indította el. - Aha.
Frank! Vészhelyzet! Fújd le a küldetést!
- Micsoda? - Szállj be!
És Fiona meg Peter?
Én és Frank elhúzunk innen, amíg tudunk.
Nem akarom feldobni a pacskert.
Oké, jövök.
Jézusom!
Hé!
Nyomás!
Maradj itt!
Várj! Már nincs olyan melegem.
Egy perc az egész.
Jövök, amint tudok.
Nyugodj meg! Mintha mi se történt volna!
És fuss!
- Nézz körül ott! - Jönnek. Fogd!
És veled mi lesz?
Csak vedd el! Majd elterelem a figyelmüket.
Hé, itt vagyok!
A keleti lépcső felé tart.
Alfa csapat a keleti kijárathoz!
Mindjárt odaérek.
A köpenye, felség.
Köszönöm.
Na jó! Tűnjünk innen a francba!
Mozgás, Frank!
De Ms. Pembroke nincs itt!
Majd kijut, ahogy tud.
Gyerünk!
Kutassátok át a járműveket!
Szent ég!
Itt vagyok! Álljon meg! Jöjjön vissza azonnal!
Frank!
Így már sokkal jobb.
Mind ki vagytok rúgva! Érthető?
Nincs több potyavakáció és ingyenpia!
Mit csinál?
Hála az égnek!
Ne féljen, Ms. Pembroke!
Én megmentem önt!
Nem juthatnak ki!
Ms. Pembroke, jöjjön velem, ha élni akar!
Induljon!
Ott van!
- Hívom a rendőrséget. - Ne!
A rendőrséget ne, te idióta!
És állítsd le a riasztót!
PETER MAXWELL MAXWELL BIZTONSÁGI SZOLGÁLAT
Hát itt vagytok! Úgy aggódtunk értetek!
Ez meg mi?
Nos, hívtak a zárdából,
hogy a fegyelmi gyűlést előrehozták,
szóval én voltam te.
De ne törődjetek velem, ti jól vagytok?
Többé-kevésbé. Volt egy kis bibi.
Peter hátramaradt, hogy elterelje az üldözőket.
Sikerült elmenekülnie?
Még mindig nincs róla hír, szóval nem tudjuk.
Megszereztétek a csillagot?
Hát persze, te hercegi paragép.
Fiona!
Mi a baj?
Kicserélte.
Vagyis Peternél van a csillag.
Átvert minket, hogy megbízzunk benne.
Azok után, amin keresztülmentünk? Ezt nem hiszem el.
Fiona!
Ne érezd rosszul magad!
Ez tényleg nem a te hibád.
Akkor kinek a hibája?
- Itt vagyunk! Boldog… - Megjöttünk!
Mi a… Ki a…
Mi folyik itt?
Meg tudom magyarázni.
Melyikük vagy te?
Semmi baj, Kev. Ez Margaret, nem Fiona.
- Stacy? - Igen.
És ő Margaret?
- Ez biztos? - Hadd bizonyítsam be!
Ne…
Oké. Te vagy az.
Ez furcsa volt.
Szervezzünk sajtótájékoztatót, és tudassuk mindenkivel, mi történt!
Már látom is a főcímet.
„Szent Miklós békecsillaga örökre eltűnt.”
Gondolom, mindent le kell mondanunk.
A fénygyújtást, az egészet.
Tájékoztassuk Moretti felügyelőt és a bíborost!
Tudniuk kell, mielőtt kitör a botrány.
Igen, uram.
Tudnod kell, hogy a fegyelmi bizottság eltörölte a büntetésed.
Hogy mondod?
Nincs több közmunka.
Ennyi volt.
Hallod, Fifi?
Szabad vagy!
Azért reméljük, hogy velünk töltöd az ünnepeket.
Holnap délben indul egy gép Caprira.
Reggeli után elcsíphetjük.
- Irány Capri! - Igen!
Joyeux Noël, mes amours!
- Szia, drágám! - Helló!
MANDERSTON AKADÉMIA
- Anya! - Helló!
Manderston Akadémia? Mit keresünk itt?
Iskolának tűnik.
Zseniális következtetés, Sherlock.
Boldog karácsonyt!
Utáltam az iskolát. Folyton lógtam.
Ez mindent megmagyaráz.
Hé, Fifi, hova mész?
Fogd be!
- Hiányozni fogsz, Emily. - Te is nekem.
- Boldog ünnepeket! - Szia! Szép karácsonyt!
Hol van a csillag, Peter?
Azt akartam, hogy észrevegyél.
Add ide a csillagot!
Megkapod.
De cserébe be kéne ugranod az étkezőbe.
Mégis minek?
Beszélni akar veled.
Hogy merészelsz parancsolgatni nekem?
Valakinek muszáj, különben sivár, üres életed lesz.
Szóval azért vertél át, hogy elmondd,
magányos és nyomorult életem lesz?
Többé-kevésbé.
Ideadnád azt, amiért jöttem?
Vagy hívjam a rendőrséget, hogy elkapjanak?
Tudom, azt mondtam, mindig ott leszek neked,
de számunkra ez a végállomás.
Örömmel hallom.
Helló, anya!
Hát mégis eljöttél!
Nem akartam,
de Peter azt mondta, beszélni akarsz velem, szóval…
hadd halljam!
Beszélj!
Az alma nem esik messze a fájától, ugye?
Ezzel vártál ennyi éven át, hogy elmondd nekem?
Fiona, drágám! Ez nem mehet így tovább.
Én nem látom akadályát.
Az elmúlt néhány évben beutaztam a világot,
hogy megleljem a belső békémet.
Ízek, imák, szerelmek. Ez annyira lejárt dolog.
Az meglehet.
De egy risikési ásramban, egy visszavonulás során
végre rájöttem, hogy van az életemben egy betöltetlen űr.
Valami hiányzik.
És ez a lányom.
Fiona!
Mindennél és mindenkinél jobban szeretlek.
Mindig is így volt.
Tudod te, milyen nehéz volt folyton a kedvedet keresni?
Elég jónak lenni ahhoz, hogy észrevegyél?
Elég jónak ahhoz, hogy fontos legyek neked?
Igen, jól tudom.
Nem, ez hazugság.
Mindig valahol máshol kellett lenned.
Mindig volt egy géped, ami épp indult.
Menekültem.
Nem, nem tőled.
Sosem tőled.
Az apád…
Apád kegyetlen volt hozzám,
és hogy kikerüljem,
mindent megtettem, hogy minél távolabb kerüljek tőle.
Szóval kifogásokat keresel.
Nem, nincs kifogás arra, amit tettem.
Még szép, hogy nincs.
Ezt évek óta magamnál hordom.
Emlékszel rá?
Tízévesen rajzoltad nekem.
Amikor ide jártam,
elloptam pár apró csecsebecsét, becsomagoltam,
majd karácsonykor kibontottam őket,
hogy úgy tűnjön, mintha tőled kaptam volna őket.
Annyira szerettelek, és úgy igyekeztem!
Igyekeztem nem gondolni rá,
hogy nem vagyok méltó arra, hogy viszontszeress.
Fiona!
- Ne! - Te csodás, tökéletes kislány!
Csapnivaló anya voltam,
és bár nem érdemlem meg,
remélem, megenyhül a szíved, és megbocsátasz nekem.
Kérlek, drágám! Adj egy második esélyt!
Ki tudja, hány karácsonyt tölthetünk még együtt?
Már túl késő.
Fiona!
BOLDOG KARÁCSONYT, ANYA! FIONÁTÓL
Hé! Igyekezz, Fifi!
El kell csípnünk a gépet.
- Fifi! - Mi van?
Hova mész? Gyere vissza!
Indulnunk kell a reptérre.
- Mit csinálsz? Siessünk! - Ezt nem tudjuk vezetni!
Jaj, drágám!
Semmi baj.
Hé, minden rendben lesz. Megígérem.
Erre tessék!
Amoah bíboros, Moretti felügyelő,
köszönöm, hogy idesiettek!
Az üzenete alapján sürgős az ügy.
Nem vagyok túl jól.
Kérem, foglaljanak helyet!
Remélem, minden rendben.
Nagyon is rendben, sőt, mesésen, drágám!
Kicsit kifényesítettük a régi kacatot.
Remélem, nem bánja, őeminenciája.
Hogy bánom-e? Csoda szép lett! Gratias ago Deo!
Botticelli, Versace.
Bianca néni, de jó téged újra látni!
Én is örülök. Nocsak, ki ez a szépfiú?
Anya, kérlek!
Szóval velünk töltitek a karácsonyt?
Ha Maggie Moonak is oké.
Hogy oké-e?
Boldoggá tenne minket. Egy család vagyunk.
Azt hiszem, igen.
Fiona!
Tudom, hogy nincs közös pontunk,
igazából egy sincs.
De tudnod kell, hogy hálás vagyok mindazért, amit tettél.
El is tűnhettél volna.
Többé nem akarok eltűnni.
Örömmel hallom.
Amúgy hogy győzted meg Petert, hogy adja vissza a csillagot?
Ó, hát igen.
Mindvégig vissza akarta adni.
Ez azt jelenti, hogy ő is velünk karácsonyozik?
Peterrel úgy döntöttünk, elválnak útjaink.
Jaj, ne!
Sajnálom.
Ne sajnáld! Így a legjobb.
Talán jólesne egy ölelés.
Jaj, ne!
Dehogynem.
A családom Fülöp-szigeteki. Folyton ölelgetjük egymást.
A háztetőn leparkol a rénszarvasszán
A jó öreg Mikulás nagyon vidám
Beugrik a kéménybe a puttonnyal
Bent felcsendül a karácsonyi dal
Ho-ho-hó! Ki bújna be vele ?
Fenn a háztetőn, ha itt az ideje
A Mikulással a kéménybe
A történteket elnézve
csoda, hogy ez összejött.
Én megmondtam.
Nem mondtad, mi történt Cunarddal.
A rendőrök tegnap este letartóztatták.
Azt hiszem, sokáig fog ülni.
Nos, megérdemelte.
Visszaadtam a gyémánt karkötőt.
A piros magas sarkút megtartottad?
Kevin!
Nem is lehetnék büszkébb rád és Margaret királynőre,
amiért ilyen szép eseményt rendeztetek.
Nélküled nem ment volna.
Mondhatni, remek csapat vagyunk.
Mint az a sármos fickó, aki denevérnek öltözik,
és a szépséges macskaruhás társa.
Szívem, Batman és Macskanő nem egy csapat.
Hogyne lennének!
Szeretlek!
Egészségedre, drágám!
Tudod, ez az eddigi legjobb karácsonyom.
Valaki drogot tett a tojáslikőrbe?
Nem, hanem mert visszakaptam a gyönyörű lányomat.
Ez most már mindig így lesz?
Csöpögünk és nyáladzunk?
Hát persze. Gyere ide!
Boldog karácsonyt!
Boldog karácsonyt, anya!
Szeretlek!
Örülök, hogy látom, Adishankar guru!
Olyan boldog vagyok!
- De jó így együtt! - Bizony!
Nézzétek ezt a fickót!
Dögös vagy, tesó!
Hű, de jóképű valaki!
Micsoda közhely!
Egy gyönyörű nő karácsonykor egyedül kémleli az éjszakai égboltot.
Többet vártam tőled.
Nem hittem, hogy újra találkozunk.
Haragudtam rád, Pemmie,
mert nem voltam olyan fontos neked, mint te nekem.
De ez nem jó ok arra, hogy haragudj valakire,
szóval visszajöttem bocsánatot kérni.
Most rajtam a sor, hogy bocsánatot kérjek.
Igazad volt.
Ellököm magamtól az embereket. Ezt mindig biztonságosabbnak éreztem.
És most?
Ahogy anya mondta.
Sosem tudjuk, mennyi időt tölthetünk még a számunkra fontos emberekkel.
Ezért az idő kincset ér.
Ígérd meg, hogy nem vesztegetünk el több időt!
Megígérem.
Esküdj meg!
Történjék bármi!
Legyünk bárhol!
Hölgyeim és uraim!
A fények meggyújtása előtt
el akartuk mondani, milyen boldogok és hálásak vagyunk azért,
hogy eljöttek ma este.
És reméljük, hogy a karácsony szelleme, valamint a szeretet és a jóakarat
oly fényesen ragyogja majd be a világot, mint a béke csillaga.
Ne is szaporítsuk a szót! Olivia hercegnő, lenne oly szíves?
Hó borítja már a tájat
Fa-la-la-la-la, la-la-la-la
Szép karácsonyt hadd kívánjak !
Fa-la-la-la-la, la-la-la-la
Fényes csillag gyúlt felettünk
Fa-la-la, la-la-la, la-la-la…
Te jó ég!
A feliratot fordította: Büki Gabriella